OpenLLM-France/wikimedia huggingface dataset:
# Haramosh

L'Haramosh. també conegut com a pic Haramosh o Peak 58, és una muntanya que s'alça fins als 7.397 msnm i és la tercera més alta de les muntanyes Rakaposhi-Haramosh, una secció de la gran serralada del Karakoram, al Pakistan.
L'Haramosh es troba uns 65 km a l'est de Gilgit, a la zona centre-sud de les muntanyes Rakaposhi-Haramosh, i s'eleva bruscament sobre les aigües del riu Indus. Uns 18 km al nord s'aixeca el Malubiting (7.458 m).

## Ascensions

L'Haramosh va ser reconegut per primera vegada el 1947 per una expedició suïssa, mentre el 1955 va ser un equip alemany el que va reconèixer la ruta nord-est. El 1957 Tony Streather, John Emery, Bernard Jillot i Rae Culbert, de la Universitat d'Oxford van fer-ne un intent fallit, on moriren Jillot i Culbert. Streather i Emery sobrevisqueren, però patiren importants congelacions. La història fou recollida al llibre The Last Blue Mountain de Ralph Barker.
Finalment l'Haramosh va ser escalat per primera vegada el 4 d'agost de 1958 pels austríacs Heinrich Roiss, Stefan Pauer i Franz Mandl, tot passant per l'Haramosh La i l'aresta est, seguint més o menys la ruta de la tragèdia de 1957.
Segons l'Himalayan Index el cim es va tornar a escalar el 1978 (expedició japonesa per l'aresta oest), 1979 (es desconeix nacionalitat i ruta) i 1988 (expedició polonesa per la cara sud-oest).

## Bibliografia

* High Asia: An Illustrated History of the 7000 Metre Peaks per Jill Neate, ISBN 0-89886-238-8.
* The Last Blue Mountain per Ralph Barker, Ripping Yarns, ISBN 1-904466-30-3.

## Referències

* ↑ «Haramosh, Pakistan». peakbagger.com [Consulta: 17 novembre 2016].
* ↑ «Karakoram ultra-prominences». peaklist.org. [Consulta: 11 gener 2014].
* ↑ «Himalaya, Pakistan, Haramosh». American Alpine Journal, 1959, vol. 11.
* ↑ Heinrich Roiss. «1958 Austrian Expedition the Ascent of Haramosh». Himalayan Journal, 1958, vol. 21.
* ↑ Babar, Samar. The Epic of Haramosh. The Army Press, 2010.
* ↑ Himalayan Index

## Enllaços externs

* Mapa procedent d'himalaya-info.org
# Platynematichthys notatus

Platynematichthys notatus és una espècie de peix de la família dels pimelòdids i de l'ordre dels siluriformes.

## Morfologia

* Els mascles poden assolir 80 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conques dels rius Amazones i Orinoco.

## Referències

* 1 2 3 FishBase (anglès)
* ↑ Lundberg, J.G. i M.W. Littmann, 2003. Pimelodidae (Long-whiskered catfishes). p. 432-446. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Ferreira, E.J.G., J. Zuanon i G.M. dos Santos, 1996. A list of commercial fish species from Santarém, State of Pará, Brazil. Naga ICLARM Q. 19(3):41-44.
* ↑ Ferreira, E.J.G., J.A.S. Zuanon i G.M. dos Santos, 1998. Peixes comerciais do médio Amazonas. Instituto Brasileiro do Meio Ambiente e dos Recursos Naturais Renováveis. 211p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Robins, C.R., R.M. Bailey, C.E. Bond, J.R. Brooker, E.A. Lachner, R.N. Lea i W.B. Scott, 1991. World fishes important to North Americans. Exclusive of species from the continental waters of the United States and Canada. Am. Fish. Soc. Spec. Publ. (21):243 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Mare de Déu de les Neus

«Mare de Déu de les Neus» té aquests significats:
* Mare de Déu de les Neus d'Àrreu, ermita romànica al poble d'Àrreu (terme municipal d'Alt Àneu, Pallars Sobirà)
* Mare de Déu de les Neus d'Irgo de Tor, església al municipi del Pont de Suert (Alta Ribagorça)
* Mare de Déu de les Neus de la Sisquella, temple al poble de la Sisquella al terme municipal de Ribera d'Ondara (la Segarra)
* Mare de Déu de les Neus (la Molina), església al municipi d'Alp (Baixa Cerdanya)
* Mare de Déu de les Neus de Molló, al municipi de Molló (el Ripollès)
* La Mare de Déu de les Neus de Can Camp, capella adscrita a Sant Vicenç de Riells
* Església parroquial de la Mare de Déu de les Neus (Montfort), església principal de la població de Montfort, d'estil gòtic, construïda al segle xv
* Església de la Mare de Déu de les Neus (Miravete de la Sierra), església gòtico-renaixentista del segle xvi al Maestrat aragonès
* Festa Major de les Neus de Vilanova i la Geltrú, actes que se celebren des de l'últim cap de setmana de juliol fins al 6 d'agost
# La Batalla

La Batalla fou un periòdic en llengua castellana publicat pel marxisme barceloní en quatre èpoques diferents: Va començar el 1922 com a setmanari a Barcelona com a plataforma de difusió de les idees marxistes, per tal de contrarestar la influència anarquista sobre la Confederació Nacional del Treball (CNT). Al seu voltant hi figuraren Joaquim Maurín, Josep Oltra i Picó, Jaume Miravitlles i Navarra, Víctor Alba i Daniel Domingo i Montserrat.
El 1924 fou l'òrgan escrit de la Federació Comunista Catalanobalear (FCCB), integrada en el Partit Comunista d'Espanya (PCE). Però quan aquella va trencar amb el PCE, es convertí en el portaveu del Bloc Obrer i Camperol (BOC).
Quan el BOC i l'Esquerra Comunista (EC) es fusionaren en el Partit Obrer d'Unificació Marxista (POUM), "La Batalla" va passar a ser el mitjà de premsa del nou partit polític des del 3 d'agost de 1936 fins al 4 maig de 1937, quan es va suspendre. De fet, el 20 de juliol es va publicar en català i amb una nova capçalera titulada "Avant", però de seguida es tornà a l'edició tradicional. Durant aquesta etapa, La Batalla es va publicar des de l'impremta del de El Correo Catalán, que havia estat confiscada pel POUM, sota la direcció tècnica de Josep Escuder. Va haver de plegar arran dels Fets de Maig en què el local fou confiscat de nou i la militància del POUM fou reprimida per les autoritats republicanes.
Tingué una darrera etapa (la quarta) a mitjans dels anys 1970, de nou com a òrgan del POUM.

## Referències

* ↑ La Batalla a marxists.org, amb llicència GFDL
* ↑ «La Batalla». Gran Enciclopèdia Catalana. Barcelona: Grup Enciclopèdia Catalana.
* 1 2 3 Mestre i Campi, Jesús (director). Diccionari d'Història de Catalunya. Edicions 62, 1998, p. 110 "Batalla, La". ISBN 84-297-3521-6.

## Enllaços externs

* Història de La Batalla Arxivat 2012-06-18 a Wayback Machine. per Wilebaldo Solano
* Exemplar digitalitzat de la Batalla disponible a la Biblioteca Valenciana Digital
# Negernbötel

Negernbötel (igual en baix alemany i en alemany) és un municipi de l'amt de Trave-Land al districte de Segeberg a Slesvig-Holstein a Alemanya. El 30 de setembre del 2015 comptava amb 980 habitants sobre una superfície de 16,97 km².
Conté els veïnats Heidkaten, Stüff i Kiebitzholm i des de l'1 de gener va incorporar el municipi d'Hamdorf.
S'han trobat tombes de l'edat de pedra a un pujol boscós i artefactes tèxtils en una explotació de torba de l'edat de ferro. De les tombes megalítiques no en queda gairebé res, com que la població posteriar va utilitzar les pedres per a noves construccions. Els primers esments escrits daten del 1192 Botele i Osterbotele del 1305. El poble es troba en una elevació sorrosa a la vall del Faule Trave, un afluent del Trave, fins que al segle xvi les zones pantanoses al marge del riu van ser assecades per obtenir terres de conreu. S'hi van explotar la torba. El nom prové de Botele (una variació del súfix més freqüent -büttel i significa masia o assentament. Quan el 1306 el monestir de Segeberg va adquirir un altre poble amb el mateix nom, es va afegir l'adjectiu neger, baix alemany per a més a prop, i el segon va prendre Fehren, de feern, més lluny (del monestir).

## Referències

             A Wikimedia Commons hi ha contingut multimèdia relatiu a: Negernbötel
* ↑ «N». Oortsnaams vun Sleswig-Holsteen. Molfsee: Schleswig-Holsteinische Heimatbund. Arxivat de l'original el 2016-07-01. [Consulta: 27 juny 2016]. (en català: Topònims d'Eslesvig-Holstein)
* ↑ Bevölkerung in Schleswig-Holstein am 301.09.2015 nach Gemeinden und Kreisen (pdf) (en alemany). Statistikamt Nord, p. 21. (en català: Població dels municipis i dels districtes el 30 de setembre de 2015)
* ↑ Historisches Gemeindeverzeichnis für die Bundesrepublik Deutschland. Namens-, Grenz- und Schlüsselnummernänderungen bei Gemeinden, Kreisen und Regierungsbezirken vom 27. 5. 1970 bis 31. 12. 1982. Stuttgart und Mainz: W. Kohlhammer GmbH, 1983, p. 186.
* ↑ Schlabow, Karl. Textilfunde der Eisenzeit in Norddeutschland (en alemany). volum 15 de Göttinger Schriften zur Vor- und Frühgeschichte. K. Wachholtz, 1976, p. 15, 20.
* ↑ Iwersen, F «Steinwälle beim Dorf Negernbötel» (en alemany). Zeitschrift der Gesellschaft für die Geschichte der Herzogthümer Schleswig, Holstein und Lauenburg, Volum 3, 1873, pàg. 405-406.
* ↑ Dohm, Paul Friedrich Wilhelm. Holsteinische Ortsnamen, die ältesten urkundlichen Belege gesammelt und erklärt (en alemany). Vollbehr & Riepen, 1908, p. 23-24.
* ↑ Casemir, Kristin; Hengst, Karlheinz; Krüger, Dietlind; Eichler, Ernst. Die Ortsnamen auf -büttel. volum 19de Namenkundliche Informationen: Beiheft. Leipziger Universitätsverlag, 1997, p. 31. ISBN 9783931922757.
* ↑ Haefs, Hanswilhelm. Ortsnamen und Ortsgeschichten in Schleswig-Holstein. Haefs, 2004, p. 101, 171.
# Múscul pectini

El múscul pectini (musculus pectineus), és un múscul fort, pla i quadrangular de la cama, en forma de pinta; d'aquí el seu nom. Es troba a nivell de l'engonal, i s'estén de l'os coxal al fèmur, tant en humans com en altres animals com, per exemple, els gossos.
Juntament amb els músculs adductors de la cama (adductor major, llarg i curt) mouen la cuixa de fora a endins en un moviment anomenat adducció. Són músculs potents que permeten el moviment de creuar la cama sobre l'altra.

## Insercions

Les insercions superiors o origen traça una línia lleument horitzontal, des de l'espina púbica, passant per la carena pectínia i el lligament pectini que es troba per sobre de la cresta, després el llavi anterior del solc obturador i a la cara profunda de la fàscia que cobreix aquest múscul.
La inserció inferior es realitza en la línia de trifurcació medial de la línia aspra del fèmur, per sota del trocànter menor, en l'anomenada línia pectínia del fèmur.

## Innervació i irrigació

La innervació és mitjançant una branca muscular del nervi femoral (nervi musculocutani intern) (L2, L3), i ocasionalment, pel nervi obturador.
La seva irrigació arterial prové de l'artèria obturadora, una branca de l'artèria ilíaca interna.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 28 abril 2014].
* ↑ Carlos López Plana, Manuel López Béjar. Departament de Sanitat i d'Anatomia Animals. Facultat de Veterinària. Universitat Autònoma de Barcelona.
* ↑ «Universidad de Córdoba». Arxivat de l'original el 2019-02-20. [Consulta: 29 abril 2014].
* ↑ Instituto Químico Biológico
* ↑ Universidad de Granada
* ↑ Portal de Podologia Clinica "CHILE"
* ↑ «Apuntes de Anatomía». Arxivat de l'original el 2007-10-11. [Consulta: 29 abril 2014].
    Aquest article incorpora text de l'edició de l'Anatomia de Gray en domini públic.

## Imatges

* Múscul pectini (en vermell).
* Superfície externa del maluc dret.
* Estructures que envolten l'articulació del maluc dret.
* Músculs profunds de la regió femoral medial.
* El triangle femoral esquerra.
* Disseccions on es pot observar el múscul pectini.

## Enllaços externs

* LUC pect
* Figura anatòmica: 12:02-05 a Human Anatomy Online, SUNY Downstate Medical Center - "Els músculs del compartiment anterior de la cuixa."
* Figura anatòmica: 12:03-04 a Human Anatomy Online, SUNY Downstate Medical Center - "Músculs profunds de la cara anterior de la cuixa."
# Hegèsies

Hegèsies és el nom dels següents personatges:
* Hegèsies de Magnèsia, retòric i historiador grec
* Hegèsies de Salamina, poeta grec
* Hegèsies de Cirene, filòsof grec
* Hegèsies, escultor grec
# Portada/article maig 10
## Expedició Shackleton-Rowett

L'Expedició Shackleton-Rowett (1921–1922) va ser l'últim projecte antàrtic de Sir Ernest Shackleton, i l'episodi final de l'edat heroica de l'exploració de l'Antàrtida. L'aventura, finançada per John Quiller Rowett, també és coneguda com l'Expedició Quest que era el nom que Shackleton va posar a un antic vaixell noruec utilitzat en la cacera de foques i que van reconvertir per a l'expedició. El projecte original era explorar el sector del mar de Beaufort, a l'oceà Àrtic, però el va haver d'abandonar després que el govern canadenc li retirés el suport financer i es va dirigir cap a l'Antàrtida. El Quest ben aviat va mostrar les seves mancances i el viatge cap al sud va patir retards a causa de la pobra capacitat de navegació i per continus problemes amb els motors. Malauradament, abans d'arribar al punt en què havien d'iniciar l'expedició, Shackleton va morir a bord del vaixell, just després de la seva arribada a l'illa subantàrtica de Geòrgia del Sud.
Després de la mort de Shackleton, l'expedició es va limitar a un creuer de tres mesos per l'Antàrtic oriental, sota la direcció del segon comandant Frank Wild. El vaixell no va poder continuar més enllà de la longitud 20°E; després d'uns quants intents infructuosos de trencar cap al sud a través de la banquisa, Wild va tornar el vaixell a Geòrgia del Sud.
# Maynor Figueroa

Maynor Figueroa (Jutiapa, 2 de maig de 1983) és un futbolista hondureny de la dècada de 2010.
Fou internacional amb la selecció d'Hondures.
Pel que fa a clubs, destacà a Wigan Athletic FC i Hull City AFC.

## Referències

* ↑ «Figueroa». FootballDatabase. [Consulta: 14 desembre 2009].
* ↑ «M. Figueroa». Soccerway [Consulta: 22 novembre 2016].
* ↑ Maynor Figueroa a National-Football-Teams.com (anglès)
* ↑ «Player Profile». Premier League. Arxivat de l'original el 2014-02-01. [Consulta: 18 març 2011].
* ↑ «Maynor Figueroa». [Consulta: 7 juny 2014].
* ↑ «M. Figueroa».
* ↑ «Maynor Figueroa».
# Kayseri Erciyesspor Kulübü

El Kayseri Erciyesspor Kulübü és un club de futbol turc de la ciutat de Kayseri.

## Història

El club va ser fundat l'1 de juliol de 1966 com a resultat de la fusió de diversos clubs: Yeni Sanayispor, Erciyes Gençlik, Fenergençlik i Ortaanadoluspor. Entre el 1966 i el 2004 s'anomenà Kayserispor. Aquest any intercanvià el nom amb el Kayserispor i adoptà el de Kayseri Erciyesspor.

## Palmarès

* Finalista de la Copa turca de futbol (1): 2007
* Una participació en la copa de la UEFA 2007-08.

## Enllaços externs

* (turc) Web oficial Arxivat 2006-10-04 a Wayback Machine.
# Mullingar

Mullingar (An Muileann gCearr en irlandès, que vol dir "el molí de la mà esquerra") és una ciutat d'Irlanda, capital del comtat de Westmeath, a la província de Leinster.

## Història

Mullingar és un assentament antic que data de 560, segons es creu fundat per Sant Colmán de Lann (521-56?). En 1542 Mullingar va arribar a ser capital del comtat novament establert llavors de Westmeath i es va convertir en el seu centre administratiu.

## Galeria d'imatges

* Mullingar
* Tren a Dublin
* Frares agustins

## Personatges il·lustres

* Niall Horan, cap del grup One Direction.

## Enllaços externs

* Mullingar.ie
* Cambra de Comerç de Mullingar
* Westmeath County Council (inclou informació del cens.)
* Mullingar Presbyterian Church
# Muntanyes Singpho

Les muntanyes Singpho (Singpho Hills) són una regió muntanyosa del sud-est del districte de Lakhimpur a Assam habitada pels singphos (coneguts com a katxins a Birmània) procedents originalment del nord de l'Irauadi però desplaçats després una mica al sud creuant la vall del Hukawng i la serra de Patkai i entrant a la vall del Brahmaputra. Van arribar al final del segle xviii i van viure de manera semiindependent; quan l'alt Assam va esdevenir britànic van oferir alguna resistència; als llocs on habitaven es van trobar nombrosos esclaus assamesos (uns sis mil) que foren alliberats pel capità Neufville, l'oficial que tenia el comandament. Cada poblat singpho estava dirigit per un cap; són l'ètnia dominant a la vall del Hukawng al sud de les muntanyes Patkai.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Jonathan Soriano Casas

Jonathan Soriano i Casas (nascut a Pont de Vilomara el 24 de setembre del 1985) és un exfutbolista professional català que jugava com a davanter.

## Carrera esportiva

La seva trajectòria professional començà al Reial Club Deportiu Espanyol de Barcelona, club amb el qual debutà a la primera divisió l'any 2002 jugant un minut en una victòria a casa contra el Rayo Vallecano per 3 - 1. No fou fins a la temporada 2005-06 que s'integrà de ple al primer equip del club blanc-i-blau.
Al mercat d'hivern d'aquella mateixa temporada, fou cedit a la Unión Deportiva Almería, retornant al seu club d'origen la temporada següent, per tornar a ser cedit al mercat d'hivern del 2006-07 al Club Polideportivo Ejido, ambdós clubs a segona divisió.
Tornà a formar part del primer equip espanyolista les temporades 2007-08 i 2008-09, però al gener d'aquest darrer any abandona el club per fitxar per l'Albacete Balompié fins a final de temporada.
El 30 de juliol de 2009 Jonathan Soriano fitxà pel Barça Atlètic.
El 28 d'octubre de 2009 debuta amb el primer equip del FC Barcelona en un partit de Copa del Rei al camp de la Cultural Leonesa en un partit que el Barça va guanyar per 0 gols a 2.
El 19 de gener de 2012 va fitxar pel FC Red Bull Salzburg austríac per uns 800.000 euros. En aquest equip, assolí ser tres anys consecutius el màxim golejador de la lliga austríaca.

## Palmarès

| Títol | Club | Any |
| Copa del Rei Juvenil | RCD Espanyol Juvenil | 2000-2001 |
| Copa del Rei | RCD Espanyol | 2005-2006 |
| Copa Catalunya | RCD Espanyol | 2005-2006 |
| Subcampió UEFA | RCD Espanyol | 2006-2007 |
| Màxim Golejador Lliga Adelante | FC Barcelona B | 2010-2011 |

## Referències

* ↑ Notícia al diari SPORT del 31 de gener del 2009
* ↑ Notícia al diari SPORT del 30 de juliol de 2009
* ↑ «Jonathan Soriano se'n va al Salzburg». elperiodico.cat, 19-01-2012.
# Hegèsies de Salamina

Hegèsies de Salamina (en llatí Hegesias, en grec antic Ἡγησίας), anomenat Hegesinus per Foci, va ser un poeta grec nascut a Salamina al que s'atribueix l'autoria dels Cants Cipris que iniciaven el Cicle Troià en el que s'anomena el Cicle èpic, obra que d'altra banda s'atribueix també, potser amb més fonament, a Estasí (Stasinus), segons diu Ateneu de Naucratis.

## Referències

* ↑ 2.Hegesias a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 368
# Plymouth Argyle Football Club

El Plymouth Argyle Football Club és un club de futbol de la ciutat de Plymouth, Anglaterra. Actualment juga al Football League Championship. Els jugadors i aficionats del club també se'ls coneix com a Argyle, o the Pilgrims.

## Història

El club va ser fundat l'any 1886 amb el nom de Argyle F.C.. La temporada 1903-1904 The Pilgrims van competir per primera vegada a nivell professional en la Southern League. En els posteriors anys el club va continuar jugant a la Football League One i a la Football League Two. La temporada 2004-2005 el club va debutar en la segona millor categoria estatal anglesa, la Football League Championship. Des d'aleshores fa 6 temporades consecutives que està en aquesta divisió. El club va tornar al tercer nivell després d'acabar segon a la 2016-17.

## Màxims golejadors

Els 10 màxims golejadors del club en totes les competicions.
| # | Nom del jugador | Anys | Gols |
| 1 | Sammy Black | 1924-1938 | 185 |
| 2 | Wilf Carter | 1957-1964 | 148 |
| 3 | Tommy Tynan | 1983-1985 1986-1990 | 144 |
| 4 | Jack Leslie | 1921-1935 | 134 |
| 5 | Maurice Tadman | 1947-1955 | 113 |
| 6 | Jack Vidler | 1928-1939 | 103 |
| 7 | Fred Burch | 1907-1915 | 95 |
| 8 | Ray Bowden | 1927-1933 | 87 |
| 9 | Kevin Hodges | 1978-1992 | 86 |
| 10 | Mickey Evans | 1991-1997 2001-2006 | 81 |

## Enllaços externs

* Pàgina web oficial (anglès)
# Meghan McCain

Meghan Marguerite McCain (Phoenix, Arizona, 23 d'octubre de 1984) és una comentadora política i presentadora de televisió estatunidenca. Filla del polític republicà John McCain, fou co-presentadora del programa The View, del canal American Broadcasting Company entre octubre del 2017 a 2021. Es va casar amb el comentarista i autor conservador Ben Domenech, cofundador i editor del diari The Federalist, el 21 de novembre de 2017.

## Referències

* ↑ Sharf, Zack. «Meghan McCain Yelled at a Meeting for ‘The View’ Over Wealth Gap: ‘All of You’ Need to Interact With ‘People Who Don’t Make $100,000 a Year’» (en anglès). Variety, 10-04-2024. [Consulta: 31 agost 2024].
* ↑ Goodykoontz, Bill. «Who is Meghan McCain's husband? What to know about Ben Domenech, Fox News contributor» (en anglès). Arizona Central. [Consulta: 31 agost 2024].
# Fabrizio Tabaton

Fabrizio Tabaton (Itàlia, 16 de maig de 1955) fou un pilot de ral·lis italià guanyador del Campionat europeu de ral·lis els anys 1986 i 1988 amb un Lancia Delta de l'equip H.F. Grifone. També fou guanyador del Campionat italià de ral·lis els anys 1985 i 1987.
Pel que fa al Campionat Mundial de Ral·lis, participà en set ocasions al Ral·li Sanremo, aconseguint com a millors resultats una 4a plaçaal 1984 i una 5a el 1987. També participà l'any 1999 amb un Toyota Corolla WRC al Ral·li Monte-Carlo.
Després de la seva retirada ha seguit treballant per l'equip H.F. Grifone desenvolupant programes europeus de ral·lis com el debut de Valentino Rossi al Ral·li de Gal·les del 2002.
# Kozlovo

Kozlovo (en rus: Козлово) és un poble de l'óblast d'Astracan, a Rússia, segons el cens del 2010 tenia 1.834 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Màrkovo (Primórie)

* Per a altres significats, vegeu «Màrkovo».
Màrkovo (en rus: Марково) és un poble del krai de Primórie, a l'Extrem Orient de Rússia, que en el cens del 2010 tenia 465 habitants.

## Referències

* ↑ Законодательное собрание Приморского края. Сборник «Муниципальные образования Приморского края»